
AUCTORE  ROBERTO  BAYARD . 


Etsi  nil  novi  a  me  repertum  habere  confiteor, 
quod  huic  libello  pretium  faciat,  conscripto,  uti 
legibus  hujus  almae  academiae  obediam,  quae 
summos  in  medecina  honores,  privilegiaque  peten- 
tem,  tentamen  hujusmodi  poscunt.  Pauca  tamen 
disserere  de  re  summi  momenti,  nimirum  eftec- 
tibus  et  usu  sanguinis  detracti  atque  opii  puerpe- 

ris  adhibiti,  baud  alienum  putavi.  Sed  prius- 
quam  fusius  rem  tractare  aggrederer,  fortasse 
non  inutile  sit,  pauca,  more  prooemii,  de  his  re- 
mediis  loqui ;  quae  rit&  et  caute  adhibita  pluri- 
mum  valent,  sed  inconsulte  ac  temer£  nocentis- 
sima  sunt.  De  eorum  tanta  vi  praeditorum  ef- 
fectibus  nihil  non  considerate  dici  oportet ;  ad- 
modum  auxilio  esse,  usu  peritorum  et  solertium 
docemur ;  quorum  auctoritate  innixus,  haecce 
eo  liberius  perscripsi,  nec  spes  me  fefellit.  His- 
toriam  opii  naturalem  vel  chemicam,  jam  fusius 
ab  aliis  traditam  hie  proferre,  non  mihi  in  animo 
est.  Contentus  sum  effectum  narrare,  de  modo 
operandi  nihil  dictu  satis  dignum  proferre  pos¬ 
sum,  qua  de  causa  tacebo.  Haec  remedia  incon- 
sultb  ac  sine  discrimine  data,  nocere  baud  infi- 
ciandum  est,  et  impends  curantibus,  periculosis- 
sima  esse  nemo  non  agnoscit,  cui  equidem  con- 
sentio,  sed  pari  ratione,  multa  alia  medicamenta 
permagni  aestimata  damnare  liceat. 

Illiberal e,  et  parutn  scientiae  consentaneum 
est,  alicujus  remedii  usum  vituperare,  propterea 

qubd  ejus  abusus,  ignaro  praecipiente,  malum  in- 
tulerit.  Opium  atque  phlebotomia,  eorum  adhibi- 
tione  indicata,  tarn  ad  partum  facilem  et  tempes- 
tivum  reddendum,  quam  ad  morbos  subsequen- 
tes  amovendos,  mitigandos,  aut  eorum  periculum 
praecavendum,  admodum  valent.  Tincturae  opii 
permagnae  doses  interdum  datae,  aliasque  san¬ 
guinis  missio  primum  medico  metum  fortasse  in- 
cuterent.  Novitate  praxeos  perculsus,  earn  valde 
mirari  profiteor,  cloctissimum  artis  professorem, 
Dr  Hamilton,  virum  magno  usu,  et  magna  exerci- 
tatione  insignem,  rem  publicein  ejus  praelectiones 
referentem,  audiens.  Sed  admiratio  mihi  ipsi,  usu, 
salutarem  effectum  videnti,  convaluit ;  tincturam 
opii  post  partum  saepenumero  cordi  auxilian- 
tem,  causa  vim  vitae  sublevandi ;  quae,  si  opium 
desit,  ita  ut  evitari  nequeat,  obrueretur,  admini- 
strare  necesse  est.  Et  posthac  exempla  moes- 
tissima,  in  quibus  eodem  paucas  horas  dilato; 
miserae  exhaustae,  nisui  impares  summam  viri- 
um  resolutionem  expertae  sunt  cito  emoriturae, 
proferrem,  si  opus  iis  sit. 

Saepenumero  in  re  dubia  aut  periculo  instante 
non  nisi  summa  solertia  praediti,  et  usu  docti, 
opiumne  prosit,  comperimus. 

Hie  memorem  praelectionum  Doctoris  Hamil¬ 
ton  animum  gratum  praestare  mihi  necesse  est. 
Saepe  caute,  ac  simul  largius  his  remediis  uten- 
dum  erit,  opio,  nimirum,  instante  sanguinis  pro- 
fluvio,  venaesectione,  distentionibus  nervorum  ur- 
gentibus.  In  medicamentis  dandis,  eorum  effec- 
tus  in  corpus  integra  valetudine,  nec  morbis 
male  aegrotans,  functionibus  laesis,  pleruinque 
animadvertimus,  cui  forsan  quodammodo  causae, 
ineptas  et  perexiguas  medelarum  quantitates 
antehac  admotas,  atque  admirationem  curatione 
efficace,  audace,  nec  deliberationem  desideran- 
te,  excitatam  tribuere  nobis  liceat. 

Mortalium  miseriae  finem  imponere,  miseris- 
que  solatium  praebere,  medicorum  optatissimae 
curae  sit.  Ut  puerperas  multum  patientes  et 
parturientes  dolore  gravi  cruciatas,  simul  ac  par- 
turn  matris  et  infantis  saluti  conciliaret,  omni 

arte  atque  deliberatione,  sese  exercere  medicum 
oportet,  quo  freta,  suam  infantisque  salutem  gra¬ 
vida  imponifc :  his  votis,  aliqua  ex  parte,  opio 
venaesectioneque  caute  ac  prudenter  adhibitis, 
potin  saepe  possumus.  Mulieris  constitutionis 
et  rationis  vivendi,  inter  haec  utenda,  ne  ii nine- 
mores  essemus,  ac  utriusque  ratio  habenda  est. 

Nam  inter  foeminas  urbanas,  nec  cultus,  nec 
luxuriae  insolitas,  pernimium  interest,  atque  his 
aliae  aliaeque  sunt  constitutiones  ac  proprietates 
corporum.  Illae,  quae  otio  luxuque  fruuntur, 
corpora  nunc  morbis  magis  obnoxia,  quarn 
robustae  et  laboris  consuetae,  habent ;  qu6  ma¬ 
gis  his  voluptatibus  pareant,  eo  post  partum  im- 
becilliora  debilioraque  corpora  hunt :  his  sum- 
ma  sunt  irritabilitas  ac  resolutio  virium.  Haec 
igitur  nos  praxi  moverent.  Sed  semper  pro  pe- 
riculi  ratione,  tinctura  opii  et  sanguinis  missione 
utendum  est. 

t  '  " 

Si  Germanos  imitati,  apud  quos  mulieres 
fibrarum  rigidarum  erant,  omnibus,  tempore 

partus,  gravidis,  venam  sine  discrimine  feriamus, 
fortasse  taletn  rationem  minus  mali,  quam  con- 
trariam,  consequeretur.  Non  mirabimur  tan- 
tum  sanguinis  tuto  abstractum  esse,  si  solito  ma- 
jorem  in  corpore  per  graviditatem  sanguinis  ra¬ 
tionem  esse  genitam,  animo  perpendamus  :  por- 
ro  post  infantem,  placentam,  caeteraque  ad  il¬ 
ium  pertinentia  in  lucem  edita,  sanguinis  sum- 
ma  copia  defluit,  fortasse  critica  ad  inflamma- 
tionem  aliter  secuturam  prascavendam,  habenda. 
Mod um  enim  vivendi,  quo  gravidae  uti  solent, 
perspicientes,  atque  functiones  in  corpore  muta- 
tas  reminiscentes,  statim  plenitudinis  (plethorae) 
causam  explicare  possumus  :  banc  quantitatem 
auctam  ad  foetum  alendum  existere  fertur :  ali- 
qua  ex  parte  datum  est :  at  saepe  haec  moles  su¬ 
pra  modum  existit,  pluria  mala,  exempli  gratia, 
abortum  genitura.  Contra  venaesectionis  usum, 
in  medium  proferre  liceat,  quod,  post  partum, 
mulierum  debilitas  sanguinis  missionem  impe- 
dit,  sed  plerumque  haec  debilitas  partum  conse- 
qui  solet,  atque  ab  incitatione  corporis  mentis- 
que  antecedente,  non  sanguine  deficiente  exo- 

riri  videtur  ;  quoniam  inflammationes,  illas  mu- 
lieres  post  partum,  a  quibus  parum  aut  nihilam 

sanguinis  abstractum  fuit,  creberrime  adoriuntur. 

✓ 

Quoad  heec  remedia,  ubicumque  tinctura  opii 
noceret,  sanguinis  missione  saepe  utendum  erit. 

Sed  opio  utendo  objectum  sit,  quod  a  prio¬ 
ri  nescimus,  an  penitus,  an  pro  tempore  tantum, 
dolores  partus  differret,  atque  ejus  parum  cau- 
tus  vel  intempestivus  usus  saspissime  damnum, 
prassertim  in  partu  protracto,  intulit — ubi  ideo 
forfice  uti  crebro  necesse  est.  Sed  de  hoc  post- 
hac  dicendum  est.  Tincturam  opii  ad  dolores 
partus  differendos,  quo  vires  reficiantur,  atque 
ad  resolvendum  os  uteri,  partesque  ei  subja- 
centes ;  obstetricantes  administrant. 


r " 

Tinctura  opii  hoc  consilio  duplici  datur, 

lmo,  Ad  vim  vitas  sublevandum,  animos- 
que  reficiendum. 

2do,  Ad  dolores  pro  tempore  sedandos, 
donee  vires  renovatas  sint. 

-  V' 

De  venaesectione,  perpauca  hoc  loco,  quae 
adduntur,  loquar.  Usus  simplex  est,  ea  autem 
debilibus  plerumque  nocet,  nisi  supervenerint 
convulsiones,  vel  indicia  his  similia. 

i(  Iv  mtri  %  [bigot,  3  vvzrog  olgot,  xgetug  nurtffziyzvtrrig) 
€<  (pX&SoTOfATjcrsig 

Venaesectione  adhibita,  consilium  est 

Imo,  Partes  relaxare, 

2do,  Symptomata  infausta,  exempli  gratia, 
convulsiones  praevertere. 

Haec  pauca  praefatus,  partus  conditionem,  mor- 
bosque  singulos,  in  quibus  his  remediis  utimur, 
fusius  enarrabo. 


*  Galeni  de  venaesectione  fragmentum. 

DE  OPII  ATQUE  VENES^CTIONIS  EF- 
FECTUBUS  IN  PARTUS  PROTRACTOS. 

Natura,  suis  viribus,  in  plerisque  partubus 
foetum  feliciter  ejicere  potest.  Non  talibus 
opem  artis  interponendum  est,  hi  fortunati  sunt. 
Naturae  conandi  defessae  atque  ex  quacunque 
causa  impotenti,  auxiliari  oportet.  In  partu  di- 
lato,  remedia  tempestiva.  e.  g.  Tinctura  opii 
atque  sanguinis  detractio,  perito  obstetricante 
caute  percipiente,  plurimum  valeant.  Partus 
iste  appellatur  protractus,  qui  viginti  quatuor 
horas,  ab  ore  uteri  primum  hiante,  permanet. 
Sub  hoc  genere  autem  ordines  tres  collocati  sunt, 
quorum  de  primo  tan  turn  disserere  meum  est. 

#  Ordo  Primus,  Partus  tardus  atque  di- 
latus,  sed  quo  uteri  contractio  tandem  foetum  ex¬ 
pel  lere  potest,  &c. 

*  Prcelect.  Dr.  Hamilton. 

B 

Mulieris  historia,  partus  diuturnitate,  viri- 
bus,  effectu  dolorum  partus  apparente,  foetus 
progressu  situque,  ac  denique  vaginas,  partium- 
que  ei  circumjacentium  conditione,  hunc  ordi- 
nem  caeteris  discernere  possumus. 

Duplex  in  Partu  vis  est - 

Ima,  Propellens, 

2da,  Renitens. 

Ilia  propellens  ab  utero,  haec  renitens  ab  axi 
Pelveos  uteri  que  diversa  exhibits  sunt.  Nisi 
viribus  renitentibus,  vis  propellens  auctior  es- 
set,  partus,  laboriosus  fiet - 

Vires  propellentes  ab  his  causis  imbecilliores 
sunt. 


lmo,  Partus  doloribus  deficientibus. 

2do,  Debilitate  et  caeteris. 

In  hoc  loco  symptom ata  propria  opium  vel  ve- 
naesectionem  postulantia  narrabo - . 

•  Etiamsi  haec  symptomata  saepissime  atque 
plerumque  ab  obstetricantis  imperitia  exoriantur, 
nihilominus  ea  praesentia  tollere,  et  periculum 
quam  maxime  antevertere  nostrum  est.  Ita,  in 
pluribus  partibus  dilatis,  remediis,  quae  plerum¬ 
que  eosdem  expedire  solent,  qualia  sunt  incisio 
venae,  partus  dolores  praeter  opinionem  adau- 
geri  possunt.  Mulieris  constitution!  ac  viribus, 
de  quibus  ratio  semper  habenda  esset,  sanguinis 
missionem  accommodare  oportet.  Aliquando 
eandem  iterare  necesse  est,  sed  quantum  suffi- 
ciat  sanguinis  primo  abstrahere,  e.  g.  unciarum 
sedecim  aut  viginti,  satius  erit.  Hie  venaesec- 
tio  non  solum  partus  dolores  intentiores  et  cre- 
briores  reddit,  sed  insuper  os  uteri  partesque, 
externas  solvit.  Sed  de  hoc  effectu  pauca  lo- 
quar,  vim  renitentem  tractans,  qiue  augetur — 

lmo,  Partibus  externis  rigentibus,  Sc c. 

Naturalis  partus  primum  stadium  in  statu  quo 
permanere  diutius  quam  horas  decern  vel  quin- 
decim,  non  licitum  est,  ac  functionibus  vel  visce- 

ribus  vicinis  laborantibus,  opem  nequaquam  dif- 
ferre  licebit.  Rigor  in  primo  stadio  moras  nec- 
tit,  ad  quern  amovendum,  venam  secare  iterum 
iterumque  opus  erit.  In  hoc  stadio  experientia 
sola,  hunc  rigorem  oris  uteri  pragdicere  docet. 
Hie  opiata  non  danda  sunt,  ni  signa  indicarent 
sanguinis  missionem  nocituram — Opiata  non 
in  ventriculum  sumenda,  sed  in  alvum  infunden- 
da  sunt. 

Yim  renitentem  intra  os  uteri  ecchymosin 
recte  nominat  Clarke.  Fibrarum  rieddarum  fas- 

O 

cicula  intra  os  uteri,  pollicem  vel  sesquipolli- 
cem  ei  distans,  ecchymosin  facit ;  quam  causam, 
mo  turn  sanguinis  scilicet  impeditum,  sanguinis 
effusio  consequitur.  Ecchymosi  instante,  san¬ 
guis  uberius  est  mittendus. 

Sagpissime  in  partus  naturalis  stadio  secun- 
do  merobranae,  vel  casu,  vel  obstetricantis  mala 
administratione,  praemature  diruptag  sunt :  par¬ 
tus  doloribus  idcirco  foetum  expellere  nihilum 
valentibus,  quod  hen !  saepius  contingit,  ferra- 

mentis  chirurgicis  ad  opem  dandam  opus  est, 
sed  malum  antecapere  ac  ei  praevertere*,  copiosa 
venaesectione  tanto  melius  erit,  Quoad  quan- 
titatem  abstrahendam,  muliere  robusta,  ac  san¬ 
guine  plena,  missionem  ad  unciarum  viginti,  vel 
viginti  quatuor  facere  optimum  erit.  Ad  partes 
relaxandas,  haec  venaesectio,  fere  praster  spem, 
multum  pollet.  Ab  mulieribus  teneris,  minus 
sanguinis  abstrahere  satius  erit.  Si  de  venas- 
sectione,  morasit,  ac  mala  partus  dilati  urgeant, 
plurimum  sanguinis,  uncias  viginti  octo  vel  tri- 
ginta  detrahere  licebit. 

In  rigorem  ab  impedimento  locali,  exorientem, 

Ifc.  Tinct.  Opii  3i. 

Mucilag.  gummi  arabici  ^iij .  yel  ir. 

hoc  in  alvum  infundendum  est.  Si  sit  naturalis 
rigor,  usque  ad  nauseam,  sanguinem  amittere, 
constitutione  mulieris  non  obstante,  tanto  me¬ 
lius  est,  quoniam  nausea  ipsa  effectum  optimum 
habet. 

DE  OPII  AD  FOETUM  IN  UTERO  VER- 
TENDUM,  USU. 

In  istis  partubus,  ad  utriusque  salutem,  matris 
et  foetus,  quibus  hujus  situs  mutandus,  et  ipse 
pedibus  extrahendus  sit,  opio  paulb  ante  adhi- 
bito  exitus  secundus  magnopere  nititur. 

Foetum  circumvertere  autem  liceat, 

Imo.  Ante  membranas  diruptas, 

2do.  Post  liquoris  amnii  defluxionem. 

Obstetricante  ante  membranas  diruptas,  arcessi- 
to,  minus  discriminis  nisubus  instare  feliciter  fac¬ 
tum  est :  sed  liquore  amnii  effuso,  conatus  pe- 
riculosissimus  redditur — hie  plerumque  foetus 
progress ui  oppugnat  spasmus,  quern  constantem, 
viribus  non  fractis,  venaesectione  resolvimus : 
sed,  ubi  hue  ventum  sit,  vires  maxime  imminuun- 
tur,  nee  sanguinis  detractionem  sinentes,  qua 

propter  balneum  tepidum,  tepidaque  olea  iiiji- 
cienda  ad  sublevandum,  commendata  sunt,  sed 
hasc  incerta  sunt  auxilia,  imo  fortasse  haemorr- 
hagiae  faventia.  Tincturas  opii  guttae  septuagin- 
ta,  imo  etiam  octoginta,  medicamentum  est  jure 
maximi  habendum.  Talis  modus  fortasse  nos 
metu  percuteret,  sed  corporis  virium  jam  ad 
modum  fractarum  memores  esse  oportet.  In- 
terdum  centum  ac  quinquaginta  gutta3  exitu  fe- 
lici  datas  sunt.  Praeclara,  quam  experiri  solebat 
Lowder,  foetum  vertendi  ratio,  Tinctura  opii  lar- 
gius  adhibita  fuit.  Haemorrhagia  tantis  quanti- 
tatibus  laudani  supervenisse  fertur.  Sed  banc 
affirm ationem  usus  refellit.  Foetum  non  verten- 
dum  esse  opio  denegato,  statuit  Hamilton. 
Tinctura  opii  ad  guttas  octoginta,  vel  pro  re  na- 
ta,  adhibita,  effectum  semihora  post  habet. 
Nos,  hac  mora  interposita,  nianum  lubricatam, 
infante  suam  circa  axem  verso,  secundum  artem, 
in  uterum,  ita  ut  non  rumpatur,  introducimus. 

DE  OPII  EFFECTU  IN  HAEMORRHAGrA 
POST  INFANTIS  SECUNDINUMQUE 
PARTUM. 

Haemorrhagia  partum  saepissime  consequi- 
tur,  ac  periculi  instantis  plena  est,  ni  ad  earn  co- 
hibendam  praesentia  et  valida  auxilia  in  promp- 
tu  essent.  Haec  symptomata,  tinnitus  aurium, 
pulsus  debilis  ac  fluctuans,  vultus  pallidus,  deli- 
quium  animi,  visus  pravatus,  adeo  ut  res  oculis 
objectae  circumvolvi  videantur,  delirium,  &c. 
haemorrhagiam  instantem  indicant.  Medicum 
abdomine  tacto,  certiorem  fieri  oportet,  turne- 
atne  uterus  et  sanguine  impleatur.  Nunc  tem- 
poris  mora,  mala  gravissima  gignit,  propterea 
quod,  quanto  magis  tumefactus  sit  uterus,  tanto 
magis  sanguinis  amittitur.  Vasa  enim,  quae  an¬ 
te  a  in  uteri  carnem,  se  contraxerant,  nunc  ora 
aperta  habcnt ;  hoc  modo  brevi  multum  sangui¬ 
nis  defluit,  atque  vitae  fontes  quasi  celeriter  ex- 
haurientur,  ni  prornpti,  auxiliis  praesentibus  et 


\  - 

yalentioribus  utereniur.  Si  intra  vaginam  coa- 
gula  sint  manum  introducere,  usque  ad  uteri  Fun- 
dum  non  solum,  ut  haec  auferantur,  sed  etiam 
ut  uterus  inde  ad  contractionem  cieatur,  necesse 
est.  Si  ineptus  esset  conatus,  res  vere  multum 
deploranda  est.  Ac  mulieri  rninitantur  omnia 
mortem.  Si  facultatem  sese  contrahendi  mini- 
mam  habeat,  nec  manu  admota,  dato  stimulo 
subserviat  uterus,  rei  immanitatis  immemores,  ab¬ 
domen  nudatum  aqua  frigida  summo  impulsu, 

.  •  '  / 

vel  ex  alto,  afFundere,  et  interea  manum  intra 
uterum  ad  eum  in  contractionem  incitandum  re- 
tinere  nos  oportet.  Haec  curatio  plerumque 
sanguinis  profluvium  coercet.  At  crebrius  post 
haec  acta,  bis  terve  revertitur.  Sed  ut  statim  re- 
divit,  aquae  afFusio,  ut  supra,  repetenda,  et  ab¬ 
domen,  ut  semper,  comprimendum.  Post  san- 
guinem  tarn  copiose  amissum,  inFanti  ubera  ad- 
movere,  matri  non  liceat,  ne  ipsi  superveniat  ma¬ 
rasmus.  Aquae  afFusione  ac  curationejam  dic¬ 
ta  saepe  usus  est  Hamiltonus,  nec  mala,  e.  g. 
rheumatismus,  catarrhusve,  ut  a  priori  videretur, 
haec  excepere.  Sed  in  haemorrhagia,  periculi 

minore  urgente,  post  uterum,  manu  introducta, 
contractual,  lintea  aceto,  vel  satius  muri&  hu- 
mectata  irno  abdomini  applicari  jubeamus. 

a 

His  factis,  opiatum,  sine  quo  vita  saepius 
amitteretur,  tam  ad  contractionem  certiorem 
reddendum,  quam  vires  vitae  sustentandas,  ad- 
ministrare  debemus.  Opiato  praetermisso,  eheu 
crebrius  propter  debilitat^m,  miserae  multa  mala 
ac  interdum  mors  ipsa  imminent, 

Dosis  laudani  pro  ratione  periculi  habenda 
est.  Interdum  guttae  centum  ac  quinquaginta 
primo  in  usu  sunt.  Interdum  grana  quinque 
imprimis  administrare,  et  posthac  granorum  tria 
in  horas  tres,  donee  mulier  ultra  periculum  vi- 
vat  ac  valeat,  necesse  fuit. 

Egomet  mulieri  sanguinem  ubertlm  amit- 

tenti,  placenta  retenta,  ac  quodammodo  adhae- 

\ 

rente,  tincturae  opii  guttas  nonaginta,  'exitu  feli- 
ci  dedi,  priusquam  manum  intra  uterum,  causa 
placentam  extricandi,  introduxi,  atque  post  earn 

extractam  et  haemorrhagiam  coercitam,  iterum 
guttas  triginta  adhibui.  Solatio  benigno  fruita 
est  mulier,  et  noctu  bene  ac  quiete  dormivit ; 
pulsus  etsi  debilis,  tamen  regularis  erat;  atque 
libere  lenitkrque  spiravit,  noctem  totam.  Al¬ 
teram  mali  accessionern  veritus,  cum  ea  per- 
mansi,  somno  per  horas  octo  conciliato  refecta 
experrecta  est,  et  vegeta. 

s 

Frigidae  cum  opio  injectiones  per  anum 
saepe  prosunt  Necessitas  sola  aquae  frigidae 
affusionem  medendi  rationem  humanitati  parum 
consentaneam,  in  abdomen  nudatum  auctoritate 
munivit,  sine  qua  vita  ipsa  sanguini  effluente  ce- 
deret ;  ideoque  ad  vitam  conservandam  nil  spem 

allaturum  inexploratum  praetermittamus. 

¥ 

Haemorrhada  circa  diem  decimum  occur- 

O 

rens,  post  partum,  debilitate  uteri  plerumque 
exoritur ;  hie  solutionem  sulphatis  aiuminae  inji- 
cere,  abdomen  comprimere,  opiatumque  adhibe- 
re,  ratione  de  viribus  habita,  satis  est. 

De  haemorrhagia  fusius  disserui,  quippe 
nequaquam  rara  sit,  atque  idcirco  res  est  idonea, 
de  qua  commode  quaeratur;  nam  ex  nulia  re, 
majorem  molestiam,  quam  ex  muliere  usque  ad 

mortem,  sanguinem  sine  cura  amittente,  susci- 

/ 

pere  obstetricans  potest,  qui  etiamsi  nil  imperite 
faceret,  et  nullius  officii  sibi  proprii  pratermissi 
conscius  esset,  tamen  posthac  suam  inscitiam, 
vel  saltern  ad  curandum,  impotentiam  facile  cul- 
paret.  Mulierem,  sanguine  misso,  in  partum 
obeuntem  conspicientes,  horrore  percutimur ;  hie 
animum  recipere,  atque  omnia  spem  offerentia 
persequi  oportet.  Sed  plerumque  aqua  frigida 
ex  alto  affusa,  cum  ex  opio  paratis,  profluvium 
sanguinis  aliter  in  mortem  desiturum  cohibet. 
Fine  haemorrhagiae  imposito,  oportet  cum  mu¬ 
liere  adhuc  medicus  permaneat,  ne  sanguinis 
profluvium  rediret,  quod  recidivum,  eheu  saepi- 
ns !  subsidio  non  praesente,  miseram  morte  prae- 
matura  obruit. 


/ 

De  tinctura  opii  utenda,  ne  immemores  si- 
mus,  quod  inter  tincturas  Edin.  ac  Londin. 
Pharm.  plurimum,  quoad  eorum  vires,  interest 

i 


DE  VENAESECTIONIS  EFFECTU  IN 
CON  V  U  LSIONIJSUS. 

Convulsiones  interdum  in  graviditatem,  par* 
turn  antecedentes  aut  subsequentes  occurrunt; 
haec  signa,  visus  depravatus  ac  imminutus,  rigo- 
res  in  partus  stadio  secundo,  somnus  gravior, 
pulsus  tardus,  capitis  dolor,  ac  interdurn  delirium 

i 

mite  nempe  debilitatis  proprium,  convulsiones 
superventuras  monstrant;  hi  motus  convulsivi 
gravissimi  sunt ;  musculi  faciei  proprie  laborant, 
oculi  sursum  voluti,  fixi,  intentique  sunt ;  inter¬ 
dum  sensus  praesertim  auditus  magnopere  acui- 
tur.  Paroxysmi  modo  temporis  momentum,  mo- 
do  diutius  durant;  hi  valde  pertimendi  sunt; 

propterea  quod  paroxysmus  unus,  utero  vel  vase 
intra  cerebrum  rupto,  lethifer  sit.  In  his  venae- 
seetio  copiosa  permultum  valet.  Sed  convul- 
sionibus  urgentibus,  dum  per  vias  infans  progre- 
ditur,  solam  salutem  partus  acceleratus  infert, 
sed  sine  mora  venaesectio  ad  sublevandum  pe- 

i  . .  * 

tend  a  est,  nec  multum  sanguinis  abstractum  nos 
terrere  debet.  Uncias  quadraginta  abstrahere 

nos  jussit  Hamiltonus,  qui  in  praelectionibus  per- 
hibet,  se  post  annum  1790  unicam  solammodo 
aegram  ex  convulsionibus  mortuam,  seipso  seri- 
us  ad  venam  secandam  arcessito,  vidisse.  Ye- 
nam  jugularem  ferire  satius  est,  sed  consuetudi- 
ne  medicorum  huic  aversante,  sanguis  e  brachio 
detrahitur,  cuneolo  primum  in  os  positb,  ne  mu- 
lier  summarn  linguam,  quod  interdum  evenit, 
morderet.  Yenaesectione  petita,  mulieri  parturi- 
enti  opem  ferre,  ac  partum  quam  primum  rite  per- 
ficere  nostrum  est.  Ad  hoc,  embryulcia  inter¬ 
dum,  ut  matrem  conservemus,  necessaria  est. 

Crines  capitis  abrasi  atque  camphor ae  mag- 
nae  doses  utpote  subsidia,  nobis  utiliter  dandae 
sint. 

Mentionem  non  perfectam  vel  plenam  feci 
de  usu  opii  atque  venaesectionis,  medicamento- 
rum  magni  recte  habitorum,  quae,  in  partum, 

s  i 

haemorrhagiam,  atque  convulsiones  administran- 
da  sunt :  nunc  morbos  partum  sequentes,  in 
quos  haec  remedia  maxime  valent,  narrabo ;  sed 
hie  praefari  meum  est,  de  morbis  singulis  largius 
ac  speciatim  me  dicturum  esse,  de  natura  et 
curatione  omnium ;  causis  praetermissis,  ne  dis- 
sertationis  fines  idoneos  transirem ;  de  causis 
praesertim  taceo  nil  novi  dictu  satis  dignum  ha- 
bens. 

Si  consideremus,  quae  sit,  mulierum  post 
partum  conditio,  non  mirandum  yidebitur,  eas 
negligentia  saepius  succumbere  morbis,  ac  etsi 
a  morbo  quodam,  si  eas  puerperas  medicus  ant^ 
imperite  curasset,  immunes  perpaucae  evadere 
possunt,  tamen  mulieres  superiori  genere  ortae, 

ac  vitae  otio  fruentes,  morborum  accession!, 
propter  proprium  vivendi  modum,  magis  ob- 
noxiae  bunt;  praesertim  partus  dolores  jam  ex- 
pertae,  unde  corpora  debilitantur,  mentesque 
turbantur.  ,  • 

v.  i  ■  ■  .  , 

Praeterea  post  partum  corporis  functiones 
quadammodo  mutantur.  Uterus  turn  contrahi- 
tur;  abdominis  parietes  anteavalde  distenti,  nunc 
solutiores  bunt :  partes  externae  solito  crassiores 
ac  quadammodo  tumefactae,  inflammationis  spe- 
ciem  ferunt ;  post  haec  lochia  fluunt ;  mammae; 
lacte  distenduntur ;  humorum  determinatio  mu* 
tatur,  corpus  commovens  et  perturbans.  Vasa 
lymphatica  emunctoresque  ad  uterum  in  com¬ 
pendium  pristinum  redigendum  versantur.  Se- 
cretiones  novae  bunt ;  corpus  quodammodo  so¬ 
lids  moribus  desuescit.  Mulier  debilitate  fere 

resolvitur.  Corpus  proclive  ad  impetum  morbo- 

•  / 

rum  existit,  qui,  muliere  posthabita  neglectaque 
earn  adoriuntur.  Vires  medicatrices  naturae 
saepe  ita  defessae  sunt,  ut  artis  auxilio  eis  opus 
esset.  Sed  se  prudentem  cautumque  gerere  ob- 

stetricantem  oportet,  quoniam  in  vitio  est  nimi- 
um  perind&  atque  parum  aut  nil  curare ;  natu¬ 
rae  quamvis  debili,  quae  in  corpore,  suo  officio 
proprio  fungitur,  non  oppugnare  licet,  sed  ejus 
consilia  promo  vere,  ac  conatubus  favere  nostrum 
est ;  quod  ni  fecerimus,  noxa  oriri  possit,  quam 
posthac  semper  lugebimus. 


DE  OPII  EFFECTU  POST  PARTUM. 

Muliere  exhausta,  aliquid  ad  vires  refician- 
das  et  vim  vitae  sublevandam,  praesertim  si  par¬ 
tus  gravis  et  difficilis  esset,  administrandum  est. 
Hie  modus  tincturae  opii  consuetus,  vel  pro  re 
natci,  quietem  conciliabit,  sed  hanc  prae  summa 
irritabilitate  ventriculus  retinere  saepe  nequit. 
Si  ita  eveniat,  camphorae  idoneam  dosin  damns ; 
quae,  si  dolores  post  partum  urgeant,  tincturae 

D 

opii  est  addenda.  Sed  forma  julapii,  campho- 
ram  adhibere  praestat. 

R  Camph.  Dij.  vel  3ss.  vel  3j« 

Carbon.  Magnes.  3j. 

Syr.  quant,  suffic. 

* 

i 

Hoc  injiciendum  est  in  phiajam  octo  unciarum 
capacem,  singulis  dosibus ;  ut  gratius  esset  reme¬ 
dium,  adde  aquae  calidae  quantum  sufficiat. 

Hoc,  vel  satius,  opiatum  sumptum,  multum 
boni  consequitur.  Mulier  somno,  membra 
quiete  favente,  fruitur,  et  experrecta  vires  reno- 
vatas  habet.  Sed,  ni  opus  esset,  laudanum  in 
singuias  noctes  non  adhibendum  est,  propterea 
quod  novae  §ecretiones,  lac  nimirum,  exinde  pati 
possent. 

Animae  defectiones  post  partum,  dolore 
atque  debilitate  orientes,  opium,  aliudve  inci- 
tans,  aut  camphoram  postulat. 

DE  OPII  EFFECTU  IN  DOLORIBUS  POST 

PARTUM. 

-  _ .-,***  '  ~  '  » 

Hi  non  perrari  sunt.  Ab  his  aliquae  mulieres 
post  partum  primum  immunes  evadunt,  sed  ple- 
rumque,  ac  forsan  semper,  post  partus  crebros 
valde  urgent.  Uteri  contractioni  debiliori  et  im- 

i  ' 

perfectae,  eorum  frequentia  fortasse  tribuenda 
est.  Nunc  enim  uterus  non  tarn  facile  stimulis 
solitis  quam  antea  excitatur.  Dolores  post  par¬ 
tum  ab  uteri  contractione  et  quiete  brevi  alter- 

✓ 

nis  vicibus  interposita  exoriuntur.  Quietis  in¬ 
tervallum  dolores  excipiens  proprie  hanc  insig- 
nit  valetudinem — hoc  igitur  signo  hi  dolores  ab 
uteri  inflammatione  vel  viscerum  vicinorum  ma- 
lis  discernuntur  ;  illis  instantibus  respiratio  nihi- 
lum  laborat,  dolores  non  perpetui,  nec  tactu, 

nec  compressione  intenduntur,  horas  quadragin- 

# 

ta  et  octo  plerumque  durant — saepe,  matre  lac- 
tante,  redituri,  angorem  pro  tempore,  sed  nequa- 
quam  periculum  inferunt. 

Mulieri  ita  quiete  captae,  auxilio  opus  est. 
Sanatio,  uteri  idonea  perfectaque  contractione 
nititur.  Sed  in  uterum  manus  non  introducen- 
da  est  ad  contractionem  ciendam,  nd  partium 
inflammatio,  quae  quodammodo  in  pristinam  mo- 
lem  jam  rediguntur,  superveniret — -Opioigitur  et 

abdominis  compressione  utendum  est  Guttae 

•  » 

triginta  quioque  plerumque  sufficiunt,  bora  som- 
ni,  vel  doloribus  saevientibus  assumptae — Si 
opium,  ut  interdum  evenit,  nauseam  excitet,  et 
rejieiatur,  in  anum  injiciendum  est. 

Causa  auxiliandi  asam  foetidam  vel  tincturam 
hyoscyami,  si  opus  sit,  damus. 


DE  VENdBSECTIONIS  EFFECTU  IN 
PNEUMONIA  * 


Pneumonia  ab  muliere  neglecta  atque  ejus 
causis  solitis  oriens,  saepe  puerperas  aggreditur. 
Duo  stadia  sunt,  quibus  curationes  diversae  con- 

*  De  defin.  vide  Cullen.  Nosolog.  synop. 

veniunt.  Morbo  incipiente  largissimb  venaesec- 
tione  uti  satius  est — alvo  simul  laxa  tenenda,  ac 
hirudinibus  applicatis.  Emplastrum  melo’es 
vesicatorii  lateri  admotum  in  hoc  morbo  puer- 
peras  aggrediente,  magis  valet,  quam  in  eo- 
dem  morbo  viros  aggrediente,  sic  inquit  *  Ha¬ 
milton.  Si  morbo  progrediente,  venam  fe- 
riamus,  turn  dein  noceret ;  guttae  decern  tinctu- 
rae  digitalis  saturatae,  singulis  semihoris  assump- 
tae,  summam  opem  pollicentur — haec  planta 
facit,  ut  arteriae  multo  tardius  moveantur,  hae 
enim  antea  centies  et  quadragies,  sexagesima 
quaque  horae  parte  micantes,  protinus,  ea  ac- 
cepta,  non  amplius  interdum  centies  et  octies 
attollantur. 


DE  OPII  EFFECTU  IN  VENTRICULI 
SPASMOo 

Intra  dies  septemdecim  post  partum,  hie  mor¬ 
bus  periculosissimus  plerumque  aggreditur, 


f  In  ejus  Prelect. 

,  etiamsi  tempus,  quo  incipit,  aliud  alias  sit.  In¬ 
to  rdum  tertia  post  partum  hebdomada  superve- 
nit,  maxirno  periculo  plenus.  Nam  intra  horas 
tres,  ab  initio  saepe  occidit,  nisi  in  limine  ad 
eum  amovendum  modis  idoneis  valentibusque 
praestd  simus.  Spasmo  praesente  ac  dolore  ma- 
ximo  cruciante  tincturae  opii  septuaginta  vel 

,  i 

octoginta  guttas  statim  recipi,  ac  calefactos  pan- 
nos  laneos  ventriculo  applicari  necesse  est :  hie 
morbus  frequenter  septi  transversi  spasmi  spe- 
ciem  habet.  Facies  Hippocratica  saepe  subest, 
qua  praesente  dosin  laudani  augere,  ac  guttas  cen¬ 
tum  et  quinquaginta  dare  nos  valde  oportet. 
Valerianae  officinalis  magnae  quantitates,  peri¬ 
culo  graviore  urgente,  summo  fructu  administran- 
dae  sunt ;  ac  etsi  diutissime  pulsus  non  plane  dis- 
tinguendus  sit,  tamen  mulier  saepe  convaluit, 
quae  interdum  a  doloribus  putris  aeris  eructa- 
tionibus  sursum  ac  deorsum,  liberata  est.  Do- 
lores,  cum  ita  sint,  tanto  magis  miseram  ac  gra- 
viter  tortam  mulierem,  nostrum  interest. 

DE  VENAESECTIONIS  EFFECTU  IN  UTERI 
INFLAMMATIONS. 

Uteri  inflammatio  feliciter  rarissima  est — sed 
plerumque  circiter  diem  quintum  post  partum 
inire  solet ;  caeterum  post  die£  quatuordecim 
aliquando  accessit.  Haec  sunt  symptomata, 
dolor  uteri,  lochia  repressa  et  retenta,  urina 
difficilis,  rigores,  nausea,  vomitus  ;  ita  uteri 
inflammationem  definit  Cullen.  “  ‘Pyrexia, 
hypogastrii  calor,  tensio,  tumor  et  dolor, 
os  uteri  tactu  dolens  ;  vomitus.”  Sed  in  hoc 

morbo  manum  introducere  non  licet.  Abdomi- 

/ 

nis  dolor  tactu  augetur.  Hie  morbus,  neglec- 
tus,  fines  caeteris  inflammationibus  similes  tra- 
hit.  Morbus  incipiens  veluti  rubra  Lochia  sup- 
pressa,  curandus  est.  Venaesectionem,  at  par- 
cam,  ineunte  malo  et  jam  accedente  solummo- 
do  adhibemus.  Sed  de  sanguinis  missione  co- 
piosa,  cautos  esse  nos  oportet,  ne  ea  liberaliter 


’ 

'  . 

usi,  debilitatem  secuturam  graviorem  reddamus. 
Hirudines  in  inguinis  regionem  collocatate,  inter- 
dum  auxilium  inferunt.  Vires,  cinchona  data,  refi- 
ciendae,  fomenta  ac  medicamenta  ex  antimonio 
parata,  diaphoresin  excitando  saepe  prosunt. 


DE  OPIO  ATQUE  VENiESECTIONE  IN 
FEBRE  PUERPERARUM  * 

i 

i  \ 

De  hujus  morbi  natura  causisque  plenius  ac  fu- 
sius  loqui,  fines  huic  dissertationi  nunc  fer£  fini- 
tae,  concessos  transiret ;  morbo  latissim&  ab  aucto- 
ribus  peritis  jam  pridem  tractato,  opii  venaesec- 
tionisque  effectum  modb  monstrare  conabor.  Mi¬ 
ra  infeiicitas  hujus  morbi,  plerumque  perpetuain- 

divulsaque  comes,  eum  medicis  pertimescendum 

\  ' 

ac  puerperis  infestissiriium  reddidit.  Quicquid  de 
cura  profero,  non  meum  est,  et  si  quid  novi  esset, 
grates  Doctori  Hamilton  persolvendae  sunt. 

*  De  hoc  morbo,  vide  Hulme  on  Puerper.  fev.  Leake, 
Wolcomb,  Walsh,  Morgagn  art  :  Pneum.  Rirkland, 
Clarke.  Dr  C.  Smith  on  fumigation,  &c. 


) 

Forsan  perpauci  morbi,  medicorum  conatus, 

\ 

plusquam  febris  puerperarum  fefellerunt,  ac  de 
quorum  curationibus  causisque  tantum  inter  me¬ 
dicos  interest. 

'  « 

Febris  puerperarum  raro  ante  horas  viginti 
quatuor  elapsas  aut  post  dies  quatuor  vel  quin- 
que  accedit.  Sub  forma  diversa,  apud  noso- 
comia  atque  familias  exstat.  Haec  symptomata 
synochus,  in  supercilia  dolor,  deinde  abdominis 
totius  dolor  obtusus,  tactu,  vel  stragulorum  vel 
musculorum  abdominis  oppressione  auctus,  mor- 
bum  ostendunt;  primb  dolor  inaequalis  est,  nec 
abdomen  multum  intenditur  aut  tumet.  Facies 
rubescit ;  animi  demissio  ac  spei  abjectio  ingra- 
vescunt.  Pulsus  sensum  proprium  digito  ad- 
moto  impertit.  Lingua  alias  est  alia,  modo  ma- 
dida,  modo  arida  et  adusta ;  lactis  secretio  ces- 
sat,  sed  nihil  putredinis  urget.  Si  lactis  secre¬ 
tio  nonduin  incoeperit,  nunc  tandem  non  speran- 
da  est.  Mulier,  tanquam  site  fere  enecta,  tamen 
earn  potionibus  compescere  nonvult,  nunc  vi- 
gilia  torquetur.  Urinavariat,  frigida,  modo  lim- 

E 

pida  est,  modo  rubescit,  ac  interdum  sedimen- 
tum  cortici  peruviano  simile  habet.  Alvus  ple- 
rumque  astricta  est ;  iterum  diarrhoea  urget,  co¬ 
lore  nigro  cerevisiae  spumae  similia  stercora 
habens.  Semirespirat  mulier,  ne  inspiratione  in- 
tegra,  abdominis  dolorem  augeret.  Diarrhoea 
pro  tempore  vel  paucas  horas  requiem  pollicetur  ; 
at  post  haec,  ingravescunt  symptomata.  Pulsus 
horae  sexagesima  quaque  parte  saepe  130  pul- 
sat.  Vultus  magis  maglsque  dejicitur,  spe  ferb 
penitus  amissa — Alvus  praeter  voluntatem  di- 
mittitur ;  partes  externae  denique  frigescunt,  ac 
circiter  diem  quartum  quintumve  miseriis  finem 
imponit  mors — Haec  plerumque  morbi  in  noso? 
comio  accidentis  species  est.  Sed  in  domo  pro¬ 
pria,  lactare  vel  questiones  respondere,  aegra 
nonvult.  Animus  plan£  labescit.  Abdomen 
tactu  dolet.  Supra  oculos  angor  urget.  Dentes 
sorde  plerumque  obducuntur,  et  circiter  diem 
decimum,  duodecimum,  vel  decimum  tertium  ad 
exitum  lethalem  morbus  perducitur.  Mors,  hu- 
jus  morbi  in  domo  propria  evenientis,  nequa- 
quam  tarn  saepe  infestissima  comes  est,  quam 

morbi,  in  nosocomio  occurentis.  Saepe  in  do- 
mo  propria,  Diarrhoea  vel  Diaphoresis  criticae 
contingunt.  Symptomata,  hunc  morbum  ab 
uteri  inflammatione,  vel  doioribus  post  partum, 
vel  febre  lactantium,  vel  colica  flatulenta  satis 
distinguunt.  Pulsus  augurium  praebet  futuri. 
Si  pulsus  post  crisin  tardior  sit,  faustum  est,  ac 
vice  versa. 


De  morbo  curando.  Morbo  in  nosocomio 
grassante,  imprimis  conclave  purificare  necesse 
est 

/ 

Haec,  morbo  in  domo  propria  accidente, 
praecipienda. 

'V. 

1  mo,  Viribus  succurrendum  est:  hoc  perpau- 
cos  dies  facto,  mulieri  salutem  reducendam  esse 
opinatur  Dr  Hamilton.  Propter  debilem 
ventriculi  conditionem,  cinchonam  per  os  ac  in 
materia,  adhibere  aegra  non  potest;  ejus  idcirco 
per  anum  injicere,  quam  plurimum,  necesse  est. 
Magnae  etheris^  sulphurici  doses  atque  ammo- 

niae,  cum  medicamentis  aliis  stimulantibus  sine 
effectu  optata  datae  sunt. 

Quaere  %  Nonne  magnae  opii  doses,  sive 
tincturae  sive  ejus  solidi  prodessent,  postquam 
indicatio  secunda  ( quam  infra  vide)  expleta  sit, 
vel  etiam  antehac,  quoniam  vires  renovare  per- 
magni  refert  ?  Si  ventriculus  tincturam  reji- 
ceret,  opium  solidum  aut  illam  in  anum  infundi 
jubeamus. 

2r/o,  Localis  inflammatio  sedanda  est ;  ad  hoc 
fomentis  et  enematibus,  donee  medicamenta  sa- 
lina  per  os  adhibita  effectum  habeant,  uti  debe- 
mus.  Emetica,  cum  sit  serius  ad  fomenta 
utenda,  data  sunt ;  sed  forsan  magis  valeant  em- 
brocationes  ac  vesicatoria.  Tincturae  digitalis 
purpureae  guttae  decern  singulis  semihoris, 

vel  omni  hora,  donee  urinam  copiosam  exci- 

\  \ 

tavisset,  saepe  prosunt;  nunc  temporis  specia- 
tim  viribus  suppeditandis  operam  dare  debemus. 


*  Hunc  quest,  fac.  Hamilton. 

Injectionibus  ex  nicotiana  tabaco,  aliqui  usi 
sunt ;  sed  in  his  parum  vel  fidei  nihilum  reponere 
possumus. 

3tio,  Symptomata  infausta  infestaque  prae- 
vertere.  Hie  ab  aliquibus  venaesectio  adhibita 

est;  de  hac  ita  inquit  Denman.  “  In  the 

\ 

“  early  part  of  my  own  practice,  I  had  much 
“  doubt  of  the  propriety  of  bleeding  indiscri- 
“  minately  for  the  cure  of  this  disease,  and  I 
“  was  long  of  opinion  that  it  was  not  the  most 
“  natural,  safe,  or  effectual  remedy.  I  consi- 
“  dered  that  spontaneous  haemorrhagies  were 
“  seldom  critical  in  this  disease.  I  suspected 
“  that  women  in  child-bed  sustained  bleeding 
“  worse,  than  in  almost  any  other  situation,  and 
“  from  some  defect  in  the  remedy,  or  some  er- 
cc  ror  in  the  application,  I  often  found  myself 
a  disappointed  in  my  hopes  and  expectations, 
“  when  I  relied  upon  it.  It  seemed  also  an  ob- 
££  servation  of  importance,  that  those  women, 
cc  who  had  lost  much  blood  at  the  time  of  deli- 
“  very  were  more  liable  to  this  disease,  and 

“  that  it  was  more  commonly  fatal  to  them. 
“  The  consequences  also  of  erring  by  the  too 
“  tree  use  of  the  lancet,  seemed  more  to  be 
u  dreaded,  because  they  wrere  harder  to  be  re- 
“  paired,  than  those  which  might  arise  from  an 
“  opposite  conduct. 

a  But  I  am  now  convinced  by  manifold  ex- 
“  perience  that  my  reasoning  was  fallacious,  and 
“  my  fears  groundless,  and  that  what  I  had  con- 
“  sidered  as  proofs  of  the  insufficiency,  or  im- 
“  propriety  of  bleeding  in  the  true  inflamma- 
te  tory  puerperal  fever  ought  in  reality  to  have 
“  been  attributed  to  the  neglect  of  performing 
“  it,  in  an  effectual  manner,  at  the  very  begin- 
“  ning  of  the  disease.  In  short,  if  the  first 
u  stage  be  suffered  to  pass  unheeded,  bleeding 
“  will  certainly  then  be  injurious,  the  opportu- 
“  nity  having  been  lost,  and  the  physician  after- 
<c  wards  called  in,  however  great  his  talents 
“  mav  be,  will  too  often  have  the  mortification 
u  of  being  a  spectator  of  mischief,  which  he 

a  cannot  then  remedy,  and  of  an  event  which 
u  he  can  only  deplore.” 

V 

Sed  inter  Doctores  Denman  et  Hamilton 
de  venaesectionis  usu  in  hoc  morbo,  plurimi  in¬ 
terest.  Inquit  Doctor  Hamilton,  se  vidisse 
venaesectionem  in  morbi  stadio  fere  omni  adhi- 
bitam,  sed  postea  mulierem  nunquam  conva- 
luisse  se  ipso  curante,  quinetiam  ita  ait :  “  I 

“  consider  bleeding  as  the  death-warrant  of  the 
“  patient  Nausea,  alvi  astrictio  ac  vigiliae 
nobis  quam  maxime  avertendae  sunt.  Si  nau¬ 
sea  a  principio  urgeat,  emeticum,  si  absit  haec, 
catharticum  administrari  oportet.  Alvum  leni- 
ter  solutam  clystere  servare,  posthac  haustum 
anodynum  adhibere,  abdomen  fomentis  fovere, 
viribus,  vino  continenter  dato,  succurrere  nos¬ 
trum  est.  Iterum  alvum  ducimus,  et  omni  ves- 
pere,  hora  somni  opiatum  dare,  ac  si  dolor  ad- 
sit,  fomenta  repetere  debemus, 

i 

* 


*  In  Praelect. 

Xta,  at  imperfectb  de  hoc  morbo  infestissi- 
mo  pauca  locutus  sum,  simul  imperitiae  mihi 

t 

conscius.  Sed  quanquam  Doctorem  Denman 
maximi  semper  feci,  ac  me  plerumque,  ejus  sen- 
tentiae  esse,  nunquam  poenitebat,  viri  peritissi- 
mi  ingeniique,  tamen,  si,  sententiam  habere  mihi 
liceat  ac  forsan  ac  recte  non ;  Doctori  Hamil¬ 
ton  de  hujus  cura  morbi,  assentirem,  et  hac  de 
causa,  ratio  medendi  ab  illo  exposita,  indicari  a 
morbi  natura  videtur.  Venaesectio  enim,  majo- 
rem  debilitatem,  muliere  jampridem  ac  nimis 
viribus  exhausta,  creat.  Si  ad  temperanda  in- 
flammationis  symptomata,  quae  praecipue  loca- 
lis  est,  sanguinis  detractio  necesse  sit,  nonne 

hirudines  inguini  aut  abdomini  admotae,  effec- 

# 

turn  aequb  efficacem,  ac  saltern  tutiorem  habe- 
rent ;  atque  post  haec  regimen  corroborans,  ac 
vires  suppeditans  ?  Parva  enim  sanguinis  detrac- 
ta  quantitas,  etsi  ad  imminuendam  partis  inflam- 
mationem  satis  valeat,  nihilominus  debilitatem 
universam  non  gigneret. 

DE  VENAESECTIONIS  EFFECTU  IN 
PHRENITIDE. 

Hie  morbus  ab  mania  propriis  signis  facile 

\  % 

distinguitur;  in  h&c  signa  scrutari  incipientia  sum- 
mi  momenti  est,  nam  his  curandis,  morbum  in 
limine  coercere  nobis  liceat.  Mulier  brevi  invi- 
gilat,  ac  si  ab  ilia  de  morbo  quaeratur,  respon¬ 
ded  se  nil  aegrotare.  Naturale  est  abdomen,  ac 
lochia,  ut  solebant,  fluunt,  cutis  calefacta  fit,  pul¬ 
sus  ad  centum  vel  amplius  concitatur.  Oculo- 
rum  propriam  velocitatem,  ac  motus  celeritatem 
habet,  praeproperh  et  sine  norma  loquitur,  aliqua 
ex  parte  lucis  impatiens  fit,  his  signis  non  bene 
curatis,  paulo  post,  de  sonis  ac  liice  queri  caepit, 
hoc  etiam  negleeto,  intra  horas  quadraginta  octo 
supervenit  delirium  furiosum,  sub  forma  somnii 
accedit  morbus,  Lecto  mulierem  continere  sine 
vi  non  possumus,  in  eos  juxta  se  sedentes  in- 
spuit,  oculorum  pupillae  dilatantur,  nihil  effectus 
nunc  ex  luce  vel  sono  oritur.  Pulsus  1  ^0  vei 

140  duriter  pulsat.  Vultus  solitam  speciem 
adhuc  retinet,  alvus,  ut  fit,  regularis  est.  Mens 
disjuncta  et  rationis  impotens  fit,  hoc  ferb  cer- 
tissimum  est  mali  indicium.  Haec  signa,  unum, 

duos,  vel  tres  dies  manent,  his  dein  subito  ces- 

/ 

santibus,  partes  extremae  paulo  ante  exitum  fa- 
talem,  sudore  viscido  humectantur,  oculi  muco 
perstringuntur,  vomitus  choavae  faecibus  similis 
adest,  facies  attenuator.  Respiratio  laborat  Fri- 
gescunt  partes  extremae.  Subsultus  tendinum 
consequitur,  ac  morfe  circiter  diem  quintum  fi- 
nitur  morbus.  Tempus  aggrediendi,  et  mens 
disjuncta  ac  turbata,  hunc  a  mania  distinguunt ; 
in  phrenitide  aegram  minis  nequaquam  deterrere, 
quae  non,  ut  in  mania,  cibos  invita  sumit,  possu- 
mus  ;  haec  interdum  serius  quam  post  diem  se- 
cundam  accedit.  Pbrenitidem  in  limine  modis 
promptis  coercere  possumus ;  sed  postquam  ma¬ 
lum  radices  habeat  altiores,  insanabile  ullis  auxi- 
liis  existit,  sed  cito  ad  finem  letbalem  spectat. 
Delirium  nunquam  nisi  post  partum,  morbus 
idiopathicus  evenit.  Graviditas  ei  obnoxium 
corpus  parat,  nec  nobis  animo  partus  phaenome- 

na  pendentibus,  hoc  mirabile  vel  praeter  opinio- 
nem  videtur.  Morbus,  nisi  eum  incipientem 
cohibeamus,  conatus  fallat  subsequentes ;  sangui- 
nem  vel  a  brachio,  vel  vena  jugulari  detrahere 

saepe  necesse  est.  Camphora  atque  nitras  po- 

\ 

tassae  ab  aliquibus  adhibita  sunt.  Regimen  an- 
tiphlogisticum  experiri  aegram  oportet.  Morbi 
progressum  intentius  scrutari  debemus.  Cathar- 
tica  acriora  multum  prosunt.  Digitalis  admini- 
strata  est. 


•  / 

^  -  f  .  \ 

/ 

Ad  efFectus  opii  salutares  in  haemorrhagiam 
eoercendo,  illustrandos,  exemplum  subsequens, 
ad  me,  ab  amico  qui  id  curaverat,  rnissum  sub- 
scribo. 

CASE. 

December,  29th,  1807- 

1  .  ’  .  ^  - 

Mrs  L.  in  Libberton’s  Wynd,  was  delivered 
at  the  seventh  month  of  pregnancy.  There  was 
haemorrhage,  from  an  attachment  of  the  pla¬ 
centa  over  the  os  uteri,  which  had  occurred  at 
intervals  for  a  month  past,  during  which  she 
lost  a  great  quantity  of  blood,  whereby  she  was 
much  exhausted,  and  at  length  affected  with  the 
following  symptoms,  nausea,  vomiting  and  exces¬ 
sive  thirst,'  vertigo,  coldness  of  the  extremities, 
weak  fluttering,  and  intermitting  pulse,  shivering, 
great  restlessness,  and  irritability  of  temper. 
About  eight  o’clock,  P.  M.  she  got  80  dr. 
tinct.  opii,  at  ten  o’clock,  120  dr.  more,  at 
twelve  o’clock,  60  dr.,  and  after  the  completion 

of  the  delivery,  which  was  effected  by  turning, 
at  two  o’clock,  80  dr.  were  again  given  ;  at  five 

i 

o’clock  she  took  an  additional  50  dr.,  making  in 
all  39 0  dr.  in  nine  hours ;  besides  this  quantity 
she  got  at  noon,  40  dr.  and  at  night  50  dr.  and 
the  two  following  nights,  40  dr.  each,  total  560 
dr. ;  she  sat  up  a  little,  in  a  few  days  subsequent 
to  her  delivery,  since  which  she  has  not  been  af- 
fected  with  any  symptom  of  disorder,  except  a 
'  slight  degree  of  head-ache  and  constipation, 
with  some  cough,  which  have  entirely  been  re¬ 
moved  by  suitable  applications ;  her  pulse  is 
now  below  100,  soft,  and  of  moderate  fulness. 


FINIS. 


EXCUDEBAT  C,  STEWART. 

